Document ID: 32007R1024

KOMMISSIONENS FORORDNING (EF) Nr. 1024/2007
af 3. september 2007
om ændring af forordning (EF) nr. 409/2007 om erstatning af bilag I og II til Rådets forordning (EF) nr. 673/2005 om indførelse af tillægstold på importen af visse produkter med oprindelse i Amerikas Forenede Stater
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 673/2005 af 25. april 2005 om indførelse af tillægstold på importen af visse produkter med oprindelse i Amerikas Forenede Stater (1), særlig artikel 3, og
ud fra følgende betragtninger:
(1)
Ved forordning (EF) nr. 409/2007 blev der tilføjet 32 varer til listen i bilag I til forordning (EF) nr. 673/2005. Derved blev importen af disse varer med oprindelse i Amerikas Forenede Stater pålagt en tillægstold i form af en værditold på 15 % med virkning fra 1. maj 2007.
(2)
Af hensyn til importørernes legitime forventninger bør det præciseres, at varer, som allerede var under toldtilsyn på dagen for anvendelsen af forordning (EF) nr. 409/2007, og hvis bestemmelsessted ikke kan ændres, fritages fra denne udvidelse af tillægstolden.
(3)
For at undgå yderligere forsinkelse af toldklareringen af den pågældende vare træder denne forordning i kraft på dagen for offentliggørelsen.
(4)
Foranstaltningerne i denne forordning er i overensstemmelse med udtalelse fra Udvalget for Handelsretaliering -
UDSTEDT FØLGENDE FORORDNING:
Artikel 1
Artikel 3, stk. 2, i forordning (EF) nr. 409/2007 affattes således:
»Varer, for hvilke det kan dokumenteres, at de allerede var under forsendelse til Fællesskabet eller under midlertidig opbevaring eller i en frizone eller i et frilager eller under en suspensionsprocedure i henhold til EF-toldkodekset på datoen for nærværende forordnings anvendelse, og hvis bestemmelsessted ikke kan ændres, pålægges ikke tillægstold, såfremt de tariferes under en af følgende KN-koder (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 og 9406 00 11.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. maj 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 3. september 2007.

Labels: 3
15
18